Na temelju članka 26. stavka 2. i članka 42. stavka 1. točke 2. Zakona o lokalnim porezima („Narodne novine“, broj 115/16, 101/17, 114/22, 114/23 i 152/24) u daljnjem tekstu: (Zakon) i članka 30. Statuta Općine Kaptol („Službeni glasnik Općine Kaptol“, broj 02/21 i 06/22), Općinsko vijeće Općine Kaptol, na svojoj 26. sjednici, održanoj .. veljače 2025., donosi

**O D L U K U**

**o lokalnim porezima Općine Kaptol**

**Članak 1**.

Ovom Odlukom utvrđuju se vrste poreza koje pripadaju Općini Kaptol, visina poreza na nekretnine, nadležno porezno tijelo za utvrđivanje i naplatu navedenog poreza te se daje ovlast nadležnoj organizaciji platnog prometa za obračun i naplatu naknade na uplaćene prihode po osnovi poreza na nekretnine.

**Članak 2**.

Pojedini pojmovi u smislu ove odluke imaju značenja koja su uređena Zakonom o lokalnim porezima i drugim poreznim propisima.

**Članak 3**.

Lokalni porez Općine Kaptol su

- porez na nekretnine

- porez na potrošnju

- porez na korištenje javnih površina

**Članak 4.**

Porez na nekretnine plaća se godišnje u iznosu 0,60 eura po kvadratnom metru korisne površine nekretnine koja se oporezuje, na cijelom području Općine Kaptol.

Porez na potrošnju plaća se po stopi od 3%.

Porez na korištenje javnih površina plaća se kako slijedi:

u mjesečnim iznosima po m2 za:

* Ugostiteljske ljetne vrtove (01. travanj do 31. listopada) - 0,50 EUR
* Kioske i ostale montažne i prijenosne objekte - 25,00 EUR
* Reklamne panoe - 2,00 EUR

u dnevnim iznosima po m2 zauzete površine ili veličine štanda za postavljanje naprava uređaja i štandova prigodom sajmova, vjerskih i drugih svečanosti:

* Organizacija zabave (luna park, vrtuljak, automati i sl. - 2,00 EUR
* Šatori za ugostiteljske objekte - 3,00 EUR
* Štandovi za prodaju voća, povrća, suvenira, cvijeća i sl. - 3,00 EUR
* Prodaja božićnih drvaca - 3,00 EUR
* Prikupljanje potpisa, dijeljenje letaka, predstavljanje programa - 5,00 EUR
* Aparati za prodaju kokica, sladoleda, palaćinki i sl. - 10,00 EUR
* Zauzeće javne površine (građevinska skela, građevinski materijal, drva za ogrjev te ostali predmeti koji će biti na javnoj površini - 1,00 EUR

**Članak 5.**

Predmet oporezivanja, porezni obveznik, oslobođenja od plaćanja poreza i drugo je propisano Zakonom o lokalnim porezima.

**Članak 6.**

Poslove utvrđivanja, evidentiranja, nadzora, naplate i ovrhe radi naplate poreza na nekretnine i poreza na potrošnju obavlja Ministarstvo financija, nadležna ispostava Porezne uprave.

Poslove utvrđivanja, evidentiranja, nadzora naplate i ovrhe radi naplate poreza na korištenje javnih površina obavlja Jedinstveni upravni odjel Općine Kaptol.

**Članak 7.**

Ovlašćuje se nadležna organizacija platnog prometa zadužena za raspoređivanje uplaćenih prihoda od poreza na nekretnine i poreza na potrošnju, da naknadu koja pripada Ministarstvu financija, Poreznoj upravi u iznosu 5% od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**Članak 8.**

Stupanjem na snagu ove Odluke prestaje važiti Odluka o lokalnim porezima Općine Kaptol („Službeni glasnik Općine Kaptol“, broj 06/23) i Odluka o naknadi za uporabu javnih općinskih površina („Službeni glasnik Općine Kaptol“, broj 03/01).

**Članak 9.**

Ova odluka stupa na snagu prvoga dana od dana objave u „Službenom glasniku Općine Kaptol“.

**O P Ć I N S K O V I J E Ć E O P Ć I N E K A P T O L**

KLASA: 022-05/20-02/01

URBROJ: 2177/05-01-20-..

U Kaptolu, ... veljače 2025.

**PREDSJEDNIK:**

Dario Lončarević, mag. prim. educ.